b'\n_START_ARTICLE_\nVilniaus universiteto Student\xc5\xb3 atstovyb\xc4\x97\n_START_SECTION_\nVizija\n_START_PARAGRAPH_\nVieninga, atvira aplinka savaranki\xc5\xa1kam studento tobul\xc4\x97jimui Vilniaus universiteto student\xc5\xb3 bendruomen\xc4\x97je.\n_START_SECTION_\nMisija\n_START_PARAGRAPH_\nVU SA siekia efektyviai atstovauti Vilniaus universiteto studentams, kurdama palankiausias s\xc4\x85lygas studento savirai\xc5\xa1kai ir puosel\xc4\x97dami studenti\xc5\xa1k\xc4\x85 kult\xc5\xabr\xc4\x85 bei savaranki\xc5\xa1kum\xc4\x85 Vilniaus universiteto bendruomen\xc4\x97je.\n_START_SECTION_\nStrukt\xc5\xabra ir valdymas\n_START_PARAGRAPH_\nAtaskaitin\xc4\x97-rinkimin\xc4\x97 konferencija - auk\xc5\xa1\xc4\x8diausia VU SA savivaldos institucija, kurioje skaitoma ir tvirtinama met\xc5\xb3 veiklos, finansin\xc4\x97, revizijos ataskaitos, renkamas VU SA prezidentas, renkama ir tvirtinama Revizijos komisija. Joje dalyvauja po 10 atstov\xc5\xb3 i\xc5\xa1 kiekvieno VU SA padalinio ir VU SA Prezidentas._NEWLINE_Parlamentas susideda i\xc5\xa1 VU SA padalini\xc5\xb3 konferencij\xc5\xb3 i\xc5\xa1rinkt\xc5\xb3 atstov\xc5\xb3 (po 2 i\xc5\xa1 kiekvieno fakulteto) Tarybos nari\xc5\xb3, Prezidento bei Viceprezident\xc5\xb3. Jis atlieka visas VU SA valdymo funkcijas, i\xc5\xa1skyrus tas, kurios yra tiesiogiai pavestos Konferencijai. Parlamentas renkasi ne re\xc4\x8diau nei kart\xc4\x85 per m\xc4\x97nes\xc4\xaf._NEWLINE_Taryba - sudaro VU SA padalini\xc5\xb3 vadovai bei Prezidentas. Tarybos darb\xc4\x85 organizuoja ir jam pirmininkauja Prezidentas arba jo \xc4\xafgaliotas asmuo. Tarybos pos\xc4\x97d\xc5\xbeiai kvie\xc4\x8diami Prezidento ar jo \xc4\xafgalioto asmens ne re\xc4\x8diau kaip vien\xc4\x85 kart\xc4\x85 per m\xc4\x97nes\xc4\xaf. Tarybos nutarimai priimami pos\xc4\x97dyje dalyvaujan\xc4\x8di\xc5\xb3 Tarybos nari\xc5\xb3 bals\xc5\xb3 dauguma. Nariai turi lygias balso teises._NEWLINE_Prezidentas dalyvauja visose VU SA valdymo institucijose. J\xc4\xaf renka VU SA ataskaitin\xc4\x97-rinkimin\xc4\x97 konferencija, vykstanti vien\xc4\x85 kart\xc4\x85 per metus pavasar\xc4\xaf._NEWLINE_Revizijos komisija yra VU SA savivaldos institucij\xc5\xb3, VU SA padalini\xc5\xb3 bei VU SA \xc4\xafsteigt\xc5\xb3 juridini\xc5\xb3 asmen\xc5\xb3 finansin\xc4\xaf ir veiklos audit\xc4\x85 atliekanti institucija.'